**Mikojan-Gurevitsj MiG-31** (NATO-kallenavn: **Foxhound**) er en russisk jagerflytype. Den er et høyhastighets avskjæringsfly, og ble konstruert for å erstatte den eldre modellen MiG-25.

Utvikling
---------

På starten av 1970-tallet ble det klart at den sovjetiske avskjæringsjageren MiG-25 var utdatert i forhold til tilsvarende NATO-fly. En erstatning for denne ble da utviklet, og 16. september 1975 fløy for første gang prototypen til det som senere skulle bli MiG-31. I 1979 ble modellen satt i serieproduksjon, og i 1982 ble den satt i operativ tjeneste. Det første bildet av flyet ble tatt av en norsk pilot over Barentshavet i 1985.

Beskrivelse
-----------

MiG-31 er et tomotors jetfly, med en besetning på to. I tillegg til piloten er det en våpensystemoffiser i baksetet. MiG-31 er 22,69 meter lang, og har et vingespenn på 13,36 meter. Vekten av flyet tomt er 21 820 kg – med våpen veier flyet 41 000 kg. Flyet har et fart på 1 500 km/t ved havoverflaten, og 2 800 km/t i marsjhøyde. Det har en rekkevidde på 720 km.

MiG-31 er bevæpnet med én 23 mm kanon, samt fire missiler av typen Vympel R-33. I tillegg er det plass til en av følgende kombinasjoner: To Bisnovat R-40-missiler, fire Molniya R-60-missiler eller fire Vympel R-77-missiler.

Produksjon og tjeneste i dag
----------------------------

Omtrent 500 MiG-31 ble produsert før Sovjetunionens fall. Av disse er ca. 300 fortsatt i aktiv tjeneste i det russiske flyvåpenet, i tillegg til 20 som er i kasakhstansk eie.

Etter 1991 opphørte produksjonen av flyet. Dessuten ble det ikke lenger produsert reservedeler til flyet. Mange skvadroner var derfor ikke operative, i 1996 var bare 20 % av flyene i russisk tjeneste klare til strid.

Spesifikasjoner (MiG-31BM)
--------------------------

MiG-31

| Tekniske data |  |
| --- | --- |
| Mannskap | 2 |
| Lengde | 22,69 m |
| Vingespenn | 13,46 m |
| Høyde | 5,15 m |
| Vingeareal | 61,60 m² |
| Vekt (uten last) | 21 825 kg |
| Vekt (maksimalt) | 48 200 kg |
| Motor | 2 × Solovjev D-30F-6 (2 × 152 kN med etterbrenner) |
| Ytelser |  |
| Maksimal hastighet | 3 000 km/t |
| Maksimal marsjfart | 2 447 km/t |
| Rekkevide | 2 500 km |
| Rekkevidde med ekstra tank | 3 300 km |
| Marsjhøyde (4 × R-33) | 20 600 m |
| Klatrefart | 10 000 m/7,9 min |
| Utholdenhet | 3,6 t |
| Utholdenhet med ekstra tank | 7 t |
| Handlingen radius med ekstra tank | 1 400 km/M=0,85 |
| Bevæpning |  |
| Maskinkanoner | 1 × GSj-23-6, 23 mm |
|

Referanser
----------

1. ↑  Vanka, Pavel. Za MiGy 31 na Urale. Letectví a kosmonautika. 2010, kull 86. tall 11, s. 68, ISSN 0024-1156.

Eksterne lenker
---------------

* (en) Mikoyan-Gurevich MiG-31 – kategori av bilder, video eller lyd på Commons Rediger på Wikidata

* (en) Mikoyan-Gurevich MiG-31 – galleri av bilder, video eller lyd på Commons Rediger på Wikidata

  

* Data om MiG-31 fra produsenten nettside (engelsk)
* «Federation of American Scientists» om MiG-31 (engelsk, med bildegalleri)

| * v
* d
* r
Nyere russiske jagerfly |
| --- |
|  | 4. generasjon | Su-27 - Su-33 (hangarskipbasert, tidligere kalt Su-27K) - MiG-29 - MiG-31 | Russlands flagg |
| 4,5. generasjon | Su-30 - Su-32/Su-34 - Su-35 - MiG-29M (tidligere kalt MiG-33) - MiG-29K (hangarskipbasert) - MiG-35 (under utvikling) |
| 5. generasjon | Su-57 |
| Teknologi-demonstratorer | Su-37 - Su-47 - MiG-39/1.42 MFI |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** NKC
 |